**VILKAVIŠKIO R. PILVIŠKIŲ „SANTAKOS“ GIMNAZIJOS PRIEŠMOKYKLINĖS UGDYMO GRUPĖS VAIKŲ NUVYKIMO, GRĮŽIMO IR BUVIMO GIMNAZIJOS IKIMOKYKLINIO IR PRIEŠMOKYKLINIO UGDYMO GRUPIŲ VAIKŲ ŽAIDIMO AIKŠTELĖJE SAUGOS PRIEMONĖS**

1. Vilkaviškio r. Pilviškių „Santakos“ gimnazijos (toliau – gimnazija) priešmokyklinio ugdymo grupės (esančios adresu Vilniaus g. 2, Pilviškiai) vaikai naudojasi gimnazijos ikimokyklinio ir priešmokyklinio ugdymo grupių (esančių adresu Mokyklos g. 5, Pilviškiai) vaikų žaidimo aikštele.
2. Vaikų veikla lauke organizuojama atsižvelgiant į HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ nurodymus.
3. Priešmokyklinio ugdymo grupės auklėtojas, vesdamas vaikus į žaidimų aikštelę, būdamas joje su vaikais ir grįždamas turi laikytis šių saugos priemonių:
	1. nuolat stebėti vaikus, laikytis eismo taisyklių;
	2. vedant vaikus laiptais, jiems priminti, kad liptų po vieną vorele, prisilaikydami už turėklų;
	3. pasirūpinti, kad vaikai, eidami į lauką, dėvėtų atitinkančius metų laikui drabužius;
	4. nuvykimo ir grįžimo metu nuolat stebėti ir skaičiuoti vaikus. Pasigedus vaiko, skubiai informuoti administraciją, tėvus, policiją;
	5. stebėti, kad žaidimų aikštelėje nebūtų vaikams pavojingų daiktų, stiklo duženų, atsikišusių aštrių briaunų ir kt.;
	6. stebėti, kad vaikai nevalgytų žolių, grybų ir kt.;
	7. žaidžiant žaidimų aikštelėje grupės auklėtojas stebi vaikus, ar neišėjo kuris nors iš teritorijos. Jei taip atsitiktų, skubiai ieško, praneša gimnazijos vadovybei, vaiko tėvams (globėjams, rūpintojams), policijai;
	8. nepalieka vaikų be priežiūros;
	9. įvykus nelaimingam atsitikimui grupės auklėtojas nedelsdamas:
		1. suteikia pirmąją pagalbą;
		2. kviečia greitąją pagalbą;
		3. kviečia policiją;
		4. praneša gimnazijos vadovybei apie įvykį;
		5. informuoja vaiko tėvus (globėjus, rūpintojus).
4. Priešmokyklinio ugdymo grupės auklėtojas atsako už vaikų saugą, sveikatą ir gyvybę.